২০০৮ সালের মুম্বই জঙ্গি হামলা

২০০৮ মুম্বই জঙ্গি হামলা (যা সাধারণত ছাব্বিশে নভেম্বর বা ২৬/১১ নামে পরিচিত) হল পাকিস্তান থেকে জলপথে অনুপ্রবেশকারী কয়েকজন কুখ্যাত জঙ্গি কর্তৃক ভারতের বৃহত্তম শহর মুম্বইতে সংঘটিত ১০টিরও বেশি ধারাবাহিক গুলিচালনা ও বোমাবিস্ফোরণের ঘটনা। এই হামলার জন্য যে সব জঙ্গিরা তথ্যসংগ্রহ করত, তাদের থেকে পরে জোর করে স্বীকার করানো হয়েছে যে পাকিস্তানের গুপ্তচর সংস্থা ইন্টার-সার্ভিসেস ইন্টেলিগেন্স (আইএসআই) তাদের মদত জোগাত।Accused in India massacre claims ties to Pakistani secret service The Globe and Mail, Apr. 11, 2011 11:15PM EDTRana, Headley implicate Pak, ISI in Mumbai attack during ISI chief's visit to US The Times of India, Apr 12, 2011, 12.13pm IST ২০০৮ সালের ২৬ নভেম্বর থেকে ২৯ নভেম্বর পর্যন্ত এই হামলা চলে। ঘটনায় ১৬৪ জন নিহত ও কমপক্ষে ৩০৮ জন আহত হন।

পটভূমি
১২ মার্চ ১৯৯৩ তারিখে ১৩টি সমন্বিত বোমা বিস্ফোরণের পর থেকে মুম্বাইতে অনেক সন্ত্রাসী হামলা হয়েছে যা ২৫৭ জন নিহত হয়েছিল। ১৯৯৩ সালের হামলাগুলি পূর্বের বোম্বে দাঙ্গার প্রতিশোধের নামে পরিচালিত হয়েছিল, যাতে অনেক মুসলমান নিহত হয়েছিল৷ ৬ ডিসেম্বর ২০০২-এ, ঘাটকোপার স্টেশনের কাছে একটি BEST বাসে একটি বিস্ফোরণে ২ জন নিহত এবং ২৮ জন আহত হয়। অযোধ্যায় বাবরি মসজিদ ধ্বংসের ১০ তম বার্ষিকীতে বোমা বিস্ফোরণ ঘটে। ভারতের প্রধানমন্ত্রী অটল বিহারী বাজপেয়ীর শহরে সফরের একদিন আগে, ২৭ জানুয়ারী ২০০৩-এ মুম্বাইয়ের ভিলে পার্লে স্টেশনের কাছে একটি সাইকেল বোমা বিস্ফোরণে ১ জন নিহত এবং ২৫ জন আহত হয়। ১৩ মার্চ ২০০৩, ১৯৯৩ বোম্বে বোমা হামলার ১০ তম বার্ষিকীর একদিন পরে, মুলুন্ড স্টেশনের কাছে একটি ট্রেনের বগিতে একটি বোমা বিস্ফোরণে ১০ জন নিহত এবং ৭০ জন আহত হয়। ২৮ জুলাই ২০০৩ তারিখে, ঘাটকোপারে একটি বেস্ট বাসে বিস্ফোরণে ৪ জন নিহত এবং ২৩ জন আহত হয়। ২৫ আগস্ট ২০০৩-এ, দক্ষিণ মুম্বাইতে দুটি বোমা বিস্ফোরিত হয়, একটি ভারতের গেটওয়ের কাছে এবং অন্যটি কালবাদেবীর জাভেরি বাজারে। কমপক্ষে ৪৪ জন নিহত এবং ১৫০ জন আহত হয়েছে। ১১ জুলাই ২০০৬-এ, মুম্বাইয়ের শহরতলির রেলওয়েতে ১১ মিনিটের মধ্যে সাতটি বোমা বিস্ফোরণ ঘটে, এতে ২২ বিদেশী সহ ২০৯ জন নিহত এবং ৭০০ জনেরও বেশি আহত হয়। মুম্বাই পুলিশের মতে, বোমা হামলাগুলো লস্কর-ই-তৈয়বা (এলইটি) এবং স্টুডেন্টস ইসলামিক মুভমেন্ট অফ ইন্ডিয়া (সিমি) দ্বারা পরিচালিত হয়েছিল।

ঘটনাপ্রবাহ
সন্ত্রাসীরা করাচি বন্দর থেকে যাত্রা শুরু করে। তারা গভীর সাগর পর্যন্ত একই জাহাজে ছিল। এরপর তারা একটি ভারতীয় মাছ ধরার নৌকা ছিনতাই করে এবং মুম্বই উপকূলে এসে এর নাবিককে হত্যা করে।

আটটি হামলা ঘটে দক্ষিণ মুম্বইয়ে। জায়গাগুলি হল ছত্রপতি শিবাজী টার্মিনাস, ওবেরয় ট্রাইডেন্ট, দি তাজ মহল প্যালেস এন্ড টাওয়ার, লিওপোল্ড ক্যাফে, কামা হাসপাতাল (মহিলা ও শিশুদের হাসপাতাল), নরিম্যান হাইস ইহুদি কমিউনিটি সেন্টার, মেট্রো অ্যাডল্যাবস, এবং টাইমস অফ ইন্ডিয়া ভবন ও সেন্ট জেভিয়ার্স কলেজের পিছনের একটি গলি। এছাড়া মুম্বইয়ের বন্দর এলাকার মাজাগাঁও ও ভিলে পার্লের একটি ট্যাক্সির মধ্যেও বিস্ফোরণ ঘটে। ২৮ নভেম্বর সকালের মধ্যেই মুম্বই পুলিশ ও অন্যান্য রক্ষীবাহিনী তাজ হোটেল ছাড়া অন্য সব আক্রান্ত স্থান সুরক্ষিত করে ফেলে। ২৯ নভেম্বর ভারতের জাতীয় রক্ষী বাহিনী (এনএসজি) তাজ হোটেলে আশ্রয়গ্রহণকারী অবশিষ্ট জঙ্গিদের হত্যা করে (এই অপারেশনটির নাম ছিল অপারেশন ব্ল্যাক টর্নেডো) শহরকে জঙ্গিমুক্ত করে।

হামলা চলাকালীন কূটনৈতিক সম্পর্ক
হামলার দিনে ২৬ নভেম্বর ২০০৮ পাকিস্তানের পররাষ্ট্রমন্ত্রী শাহ মোহাম্মদ কোরেশি ভারত সফরে আসেন তৎকালীন পররাষ্ট্রমন্ত্রী প্রণব মুখার্জির আমন্ত্রণে। ওঠেন দিল্লির হায়দরাবাদ ভবনে। পরেরদিন চণ্ডীগড়ে মধ্যাহ্নভোজে তাদের একত্র হবার কথা ছিল। রাতে প্রণব মুখার্জী মুম্বই হামলার খবর পান। প্রণব তার চণ্ডীগড় যাওয়া বাতিল করে দেন। তিনি কোরেশিকে নিজ দেশে ফিরে যেতে পরামর্শ দেন। পাকিস্তান বিমানবাহিনীর একটি বিমান এসে কোরেশিকে নিয়ে যায়।

হামলা পরবর্তী ঘটনা
জীবিত অবস্থায় ধৃত একমাত্র জঙ্গি আজমল কাসাব জেরার মুখে স্বীকার করে, জঙ্গিরা ছিল পাকিস্তানি সংগঠন লশকর-ই-তাইয়েবার সদস্য। উক্ত সংগঠনটিকে ভারত, পাকিস্তান, মার্কিন যুক্তরাষ্ট্র, যুক্তরাজ্য ও জাতিসংঘ জঙ্গি-সংগঠনের তালিকাভুক্ত করে রেখেছে। ভারত সরকার জানায়, হামলাকারীরা পাকিস্তান থেকে এসেছিল এবং তাদের নিয়ন্ত্রণও করা হয়েছিল পাকিস্তান থেকে।

২০০৯ সালের ১লা জানুয়ারি, তৎকালীন স্বরাষ্ট্রমন্ত্রী শিবরাজ পাটিল কে সরিয়ে দেয়া হয়। সোনিয়া গান্ধী প্রণব মুখার্জীকে স্বরাষ্ট্র মন্ত্রণালয়ের দায়িত্ব নিতে বলেন। শেষপর্যন্ত পালানিয়াপ্পন চিদম্বরম দায়িত্ব নেন।

২০০৯ সালের ৭ জানুয়ারি, পাকিস্তানের তথ্যমন্ত্রী শেরি রহমান সরকারিভাবে স্বীকার করে নেন যে, আজমল কাসভ পাকিস্তানের নাগরিক।

২০০৯ সালের ১২ ফেব্রুয়ারি, পাকিস্তানের আভ্যন্তরিণ বিষয় মন্ত্রী রহমান মালিক বলেন, হামলার পরিকল্পনা করা হয়েছিল পাকিস্তানেই।

২০১০ সালের ৬ মে, একটি বিশেষ আদালত পাঁচটি অপরাধের জন্য আজমল কাসভকে মৃত্যুদণ্ড দেয়।

উইকিলিকসেই এই হামলার সঙ্গে আইএসআই-এর যোগসূত্রের কথা উল্লেখ করা হয়।

 তথ্যসূত্র 

 বহিঃসংযোগ 

 Channel 4 documentary by Dan Reed – 'Terror in Mumbai'
 Video showing the way in which Indian authorities fought back against the attackers. – CNN-IBN (some Hindi, but mostly English).
 Dossier of evidence collected by investigating agencies of India 
 List of Blogs & Bloggers who were live blogging during the attacks
 If Each Of Us Had A Gun We Could Help Combat Terrorism – Journalist Richard Munday talks about the horrific terrorist attacks in Mumbai, India

বিষয়শ্রেণী:মুম্বইয়ে গণহত্যা
বিষয়শ্রেণী:ভারতে ইসলামি সন্ত্রাস
বিষয়শ্রেণী:মুম্বই শহরতলি রেল
বিষয়শ্রেণী:ভারতের হাসপাতালে হামলা
বিষয়শ্রেণী:ভারতের হোটেলে বোমা হামলা
বিষয়শ্রেণী:মুম্বইয়ে উন্নত বিস্ফোরক যন্ত্র বোমা হামলা
বিষয়শ্রেণী:ভারতের রেস্তোরাঁয় হামলা